મુંબઈ : વધતા જતા ભાવ અને વ્યાજદરને કારણે ઓટોમોબાઇલ અને કન્ઝ્યુમર ગૂડ્ઝ જેવા બીજાં મોટા ભાગનાં ક્ષેત્રો નફાકારકતા અને વેચાણમાં દબાણનો સામનો કરી રહ્યાં હોવાથી ડીએસપી બ્લેકરોક, એચડીએફસી મ્યુચ્યુઅલ ફંડ અને બિરલા સન લાઇફ મ્યુચ્યુઅલ ફંડ્સ હવે લુપિન અને સન ફાર્માસ્યુટિકલ્સ ઇન્ડસ્ટ્રીઝ જેવા ફાર્મા શેરો તરફ વળ્યા છે. રૂ. 2,10,770 કરોડના કુલ ઇક્વિટી ભંડોળમાંથી ફાર્માસ્યુટિકલ ક્ષેત્ર માટેની ફાળવણીમાં વધારો થયો છે.